Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: Függelék a 7/2002. (VI. 29.) GKM—BM—KvVM együttes rendelet 11. számú mellékletéhez
Paragraph Index: 619

1. Általános elõírások 1.1. A környezetvédelmi felülvizsgálattal kapcsolatos tevékenység eredményességét, a felülvizsgálatra feljogosított szervezetek, a tanúsítványadók és ügyintézõk munkáját, az oktatásra feljogosított szervezetek tevékenységét, a tevékenységre elõírt feltételek teljesítését a területi közlekedési felügyeletek és a KFF egységes feltételek alapján ellenõrzi, ennek érdekében nyilvántartásokat vezet, továbbá az elõírások betartása érdekében megteszi a szükséges intézkedéseket. 1.2. A területi közlekedési felügyelet a környezetvédelmi felülvizsgálói létszámhoz igazodó ellenõrzési rendszert köteles mûködtetni. A területi közlekedési felügyelet a belsõ ellenõrzés keretében rendszeresen, véletlenszerûen, valamint — a közúti és telephelyi mûszaki ellenõrzés tapasztalatai alapján — célirányosan ellenõrzi, hogy a környezetvédelmi felülvizsgáló a tevékenységének végzése során betartja-e a jogszabályi elõírásokat. 1.3. Az ellenõrzésnek e mellékletben nem szabályozott részleteire és lefolytatására a KFF szabályzatot készít, amelyet a GKM hagy jóvá.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes